
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 260 

19 Απριλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του αριθμού ημερών εκτός έδρας 
στο εσωτερικό του Γενικού Γραμματέα, των 
μελών των Γραφείων του Υπουργού και του Γε¬ 
νικού Γραμματέα και των υπαλλήλων του 
Υπουργείου Αιγαίου, που μετακινούνται για 


εκτέλεση υπηρεσίας. 1 

Τροποποίηση της οικ. 93749/7412/1994 από¬ 
φασης του Υπουργού ΠΕ.ΧΩ.Δ.Ε. «Συγκρό¬ 
τηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεο- 
δομικών Σχεδίων (ΕΤΕΡΠΣ)». 2 

Σύσταση θέσεων προσωπικού στο Υπουργείο 
Υγείας και Πρόνοιας.3 

Έγκριση εφημεριών γιατρών (Ν.Γ. Νοσοκομείο 
Φιλιατών). 4 

Μεταφορά Ταμειακής Διαχείρισης. 5 


Χαρακτηρισμός ως ιστορικού διατηρητέου μνη¬ 
μείου, του κτιρίου επί των οδών Γεν. Κολοκο- 
τρώνη 56 και Μιρζέφσκυ, στου Φιλοπάππου, 
στην Αθήνα, ιδ. Συλλόγου Υπαλλήλων Ιονικής 
Τράπεζας. 6 

Σύσταση αμιγούς κοινής Δημοτικο-Κοινοτικής 
επιχείρησης του Δήμου της μαρτυρικής πόλης 
των Καλαβρύτων και της Κοινότητας Άνω Λου- 
σών με την επωνυμία «Βαλβούση». 7 

Διορθώσεις Σφαλμάτων 

Διόρθωση σφάλματος στην απόφαση Κήρυξης ως ιστο¬ 
ρικού διατηρητέου μνημείου του I. Ν. Αγίου Αθανα¬ 


σίου Άνω Παρακαλάμου Ν. Ιωαννίνων. 8 

Διορθώσεις σφαλμάτων στην 3131.1/20/95/1 7.11.95 
απόφαση ΥΕΝ. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2008349/927/0022 (1) 

Καθορισμός του αριθμού ημερών εκτός έδρας στο 
εσωτερικό του Γενικού Γραμματέα, των μελών 
των Γραφείων του Υπουργού και του Γενικού 
Γραμματέα και των υπαλλήλων του Υπουργείου 
Αιγαίου, που μετακινούνται για εκτέλεση υπηρε¬ 
σίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α'). 

β. Του άρθρ. 2 τού Ν. 2346/95 «Δαπάνες κίνησης 
των μετακινούμενων προσώπων....» (ΦΕΚ 220/Α·}. 

γ. Του Π.Δ. 359/86 «Οργανισμός Υπουργείου Αι¬ 
γαίου» (ΦΕΚ 158/Α'). 

δ. Του Π.Δ. 1 /Θ6 «Αρμοδιότητες Υπουργείου Αι¬ 
γαίου» (ΦΕΚ 1 /Α'). 

ε. Του Π.Δ. 195/86 «Οργάνωση και Λειτουργία Δ/ 
νσης ΠΣΕΑ Υπ. Αιγαίου» (ΦΕΚ 78/Α’). 

2. Το γεγονός ότι το σύνολο των υπηρεσιών του 
Υπουργείου Αιγαίου είναι η Μυτιλήνη και ο χώρος 
ευθύνης του Υπουργείου Αιγαίου παρουσιάζει γεω¬ 
γραφική ασυνέχεια λόγω της νησιωτικής φύσης του, 
αποφασίζουμε: 

1. Καθορίζουμε τον κατ’ έτος αριθμό ημερών κί¬ 
νησης εκτός έδρας στο εσωτερικό για εκτέλεση 
υπηρεσίας του Γενικού Γ ραμματέα, των μελών των 
Γραφείων του Υπουργού Αιγαίου και του Γενικού 
Γ ραμματέα Υπουργείου Αιγαίου καθώς και την πα¬ 
ραμονή τους εκτός έδρας με δικαίωμα αποζημίωσης 
ως εξής: 

α. Γενικού Γραμματέα σε εκατόν είκοσι (120) 
ημέρες. 

β. Μελών του Γραφείου Υπουργού Αιγαίου σε 
εκατό (100) ημέρες. 

γ. Μελών του Γραφείου του Γενικού Γραμματέα, 
σε ενενήντα (90) ημέρες, 
δ. Υπαλλήλων κατηγορίας ΠΕ, ΤΕ, ΔΕ3 Τεχνιν 

σε ενενήντα (90) ημέρες, 
ε. Λοιπών υπαλλήλων σε είκοσι (20) ημέρες. 

2. Εγκρίνουμε τη μετακίνηση των ανωτέρω με 
τους κατωτέρω περιορισμούς και προϋποθέσεις; 

α. Η κίνηση εκτός έδρας πρέπει να πραγματο¬ 
ποιείται για σοβαρούς υπηρεσιακούς λόγους, η εκτί¬ 
μηση της βαρύτητας των οποίων ανήκει κατ’ απο¬ 
κλειστικότητα στον Υπουργό ή στα εξουσιοδοτη¬ 
μένα απ’ αυτόν όργανα, τα οποία και θα εκδίδουν 
την εγκριτική διαταγή κίνησης εκτός έδρας. 

β. Απαγορεύεται η μετακίνηση εκτός έδρας για 
εκτέλεση υπηρεσίας και η αντίστοιχη καταβολή της 
ημερήσιας αποζημίωσης στους ανωτέρω, χωρίς δια¬ 
ταγή υπογραμμένη από τον Υπουργό ή τα εξουσιο¬ 
δοτημένα γι’ αυτό όργανα. Το χρονικό διάστημα 
κατά το οποίο οι ανωτέρω θα ευρίσκονται εκτός 
έδρας για υπηρεσιακούς λόγους θα εκπίπτει από το 
σύνολο των ημερών κινήσεως εκτός έδρας που δι¬ 
καιούνται. 

γ. Τα χρονικά όρια μέσα στα οποία κινούνται οι 
υπάλληλοι για να εμφανιστούν ενώπιον Δικαστη¬ 
ρίων, ως μάρτυρες ή ως κατηγορούμενοι, για υπο¬ 
στήριξη των συμφερόντων του Δημοσίου, δεν υπο¬ 
λογίζονται στα ανώτατα όρια, όπως καθορίζονται 
ανωτέρω. Ο χρόνος αυτός θα θεωρείται ως εκτός 
έδρας καθ’ υπέρβαση του επιτρεπομένου ανωτάτου 
ορίου και θα καταβάλλονται στους υπαλλήλους 
εκτός των πραγματοποιουμένων δαπανών κι οι ημε¬ 
ρήσιες αποζημιώσεις. 

3. Οι αποφάσεις μετακίνησης εκτός έδρας για 
εκτέλεση υπηρεσίας υπογράφονται: 

α. Από τον Υπουργό Αιγαίου όταν πρόκειται για 
μετακίνηση του Γ ενικού Γ ραμματέα και των μελών 
του Πολιτικού Γραφείου (μετακλητών Ειδικών Συμ¬ 
βούλων, Ειδικών Συνεργατών, αποσπασμένων υ¬ 
παλλήλων στο Πολιτικό Γραφείο), 
β. Από το Γενικό Γραμματέα όταν πρόκειται για με- 
τακίνηση των υπαλλήλων του Γραφείου Γενικού 
Γ ραμματέα και υπαλλήλων γενικά του Υπουρ¬ 
γείου. 

4. Από τις διατάξεις της απόφασης αυτής προκα- 
λείται δαπάνη σε βάρος του Κρατικού Προϋπολογι¬ 
σμού το ύψος της οποίας δεν μπορεί επακριβώς να 
προσδιοριστεί για κάθε οικονομικό έτος. 

Οι προκαλούμενες όμως κάθε φορά δαπάνες θα 
αντιμετωπίζονται από τις εκάστοτε διαθέσιμες δα¬ 
πάνες των ΚΑΕ 0711,0721 και 0732 του Τακτικού 
Προϋπολογισμού του Υπουργείου Αιγαίου (φορέας 

27-110). . 

5. Η ισχύς της παρούσας απόφασης αρχίζει από 

1ης Ιανουάριου 1996. ^ 

Η απόφαση αυτή να δημοσιευθει στην Εφημερίδα 

της Κυβερνήσεως. 

Αθήνα, 3 Απριλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΑΙΓΑΙΟΥ 

ΑΛ. ΠΑΠΑΔΟΠΟΥΛΟΣ ΑΚΤ. ΚΟΤΣΑΚΑΣ 


Αριθ. 8197/1640 (2) 

Τροποποίηση της οικ. 93749/7412/1994 απόφα¬ 
σης του Υπουργού ΠΕ.ΧΩ.Δ.Ε. «Συγκρότηση του 
Διοικητικού Συμβουλίου του Ειδικού Ταμείου 
Εφαρμογής Ρυθμιστικών και Πολεοδομικών Σχε¬ 
δίων (ΕΤΕΡΠΣ)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη; 

1. Τις διατάξεις του άρθρου 19 παρ. 1 του Ν. Δ/ 
τος 1262/72 «περί ρυθμιστικών σχεδίων αστικών 
περιοχών» (Α7194). 

2. Τις διατάξεις του άρθρου 1 του Ν. Δ/τος 
266/73 «περί διοίκησης και λειτουργίας του 
ΕΤΕΡΠΣ» (Α' 79). 

3. Την αριθ. πρωτ. 30083/551/5.2.0 κοινή από¬ 
φαση των Υπουργών Προεδρίας της Κυβέρνησης 
και Περιβάλλοντος, Χωροταξίας και Δημοσίων Έρ¬ 
γων «Ανασύνθεση του Δ.Σ. του ΕΤΕΡΠΣ». 

4. Τις διατάξεις του άρθρου 3 παρ. 6 του Ν. 
2242/94 «Πολεοδόμηση περιοχών δεύτερης κατοι¬ 
κίας σε Ζώνες Οικιστικού Ελέγχου, προστασία φυσι¬ 
κού και δομημένου περιβάλλοντος και άλλες διατά¬ 
ξεις» (Α’/162). 

5. Τις διατάξεις του Π. Δ/τος 51/1988 «Οργανι¬ 
σμός του Υπουργείου ΠΕ.ΧΩ.Δ.Ε.». 

β. Τις διατάξεις της παρ. 38 του άρθρου 1 του Π. 
Δ. 28/93 «Καθορισμός αρμοδιοτήτων που διατη¬ 
ρούνται από τον Υπουργό και τις περιφερειακές 
Υπηρεσίες Υπουργείου ΠΕΧΩΔΕ» (ΦΕΚ 9/Α). 

7. Το αριθ. πρωτ. 3221.6/1/96/23.2.96 έγγραφο 
του Υπουργού Εμπορικής Ναυτιλίας «Ορισμός εκ¬ 
προσώπου». 

8. Την αριθ. οικ. 93749/7412/94 απόφαση του 
Υπουργού ΠΕΧΩΔΕ «Συγκρότηση του Δ.Σ. του 
ΕΤΕΡΠΣ». 

4. Το γεγονός ότι από τις διατάξεις της απόφασης 
αυτής δεν προκαλεΐται δαπάνη σε βάρος του κρατι¬ 
κού προϋπολογισμού, αποφασίζουμε; 

Τροποποιούμε την αριθ. οικ. 93749/7412/94 
απόφαση του Υπουργού ΠΕΧΩΔΕ κατά τις παρ. 5 
και 7 αυτής και ορίζεται 1} Η Κελαίδή Θεανώ του 
Κλάδου ΠΕ Αρχιτεκτόνων Μηχανικών υπάλληλος 
του ΥΠεΧΩΔΕ αντί της Βαϊνά Α^άνδρας 2) ως εκ¬ 
πρόσωπος του Υπ. Εμπορικής Ναυτιλίας στο διοικη¬ 
τικό συμβούλιο του Ειδικού Ταμείου Εφαρμογής 
Ρυθμιστικών και Πολεοδομικών Σχεδίων (ΕΤΕΡΠΣ) 
όταν συζητείται η διάθεση πιστώσεων των παρ. 3 και 
23 του άρθρου 3 του Ν. 2242/94 (ΦΕΚ 162/Α), 
αναπληρωτής του Πλοιάρχου Λ.Σ. Τζαβάρα Ιωάννη 
ορίζεται ο Πλωτάρχης Λ.Σ. Δημητρόπουλος Βασί¬ 
λειος αντί του Πλωτάρχη Λ.Σ. Κ. Μπριλάκη. 

Κατά τα λοιπά ισχύει η αριθ. οικ. 93749/7412/94 
απόφαση. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαοη αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Μαρτίου 1996 

ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

- ♦ - 

Αριθ. ΔΥ1α/θίΚ· 6860 (3) 

Σύσταση θέσεων προσωπικού στο Υπουργείο Υ¬ 
γείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 27 του Ν. 2190/94 με 
τις οποίες κυρώθηκαν οι ΠΥΣ 61/19.5.89 και 76/ 
15.6.89. 

2. Τις διατάξεις του άρθρου 14 του Ν. 1476/84, 
όπως τροποποιήθηκε με το άρθρο 47 του Ν. 1563/ 
85. 

3. Τις διατάξεις του άρθρου 6 παρ. 2 του Π. Δ/τος 
759/76, όπως αντικαταστάθηκε με το άρθρο 1 παρ. 
3 του Ν. 1187/81. 

4. Την 349/40/17.11.95 απόφαση του Β' Υπηρε¬ 
σιακού Συμβουλίου του Υπουργείου Υγείας και Πρό¬ 
νοιας. 

5. Το γεγονός ότι από την απόφαση αυτή προκα- 
λείται ετήσια δαπάνη ύψους 3.700.000 δραχμών και 
για το τρέχον έτος 4.500.000 δραχμών η οποίο θα 
καλυφθεί από τη μεταφορά πιστώσεων από την 
Προεδρία της Δημοκρατίας, η οποία είναι η οργανική 
θέση των μονιμοποιηθέντων, αποφασίζουμε: 

Συστήνουμε δύο (2) προσωρινές θέσεις τακτικού 
προσωπικού του κλάδου ΥΕ Επιμελητών στο Υπουρ¬ 
γείο Υγείας και Πρόνοιας, τις οποίες θα καταλάβουν 
υπάλληλοι της Προεδρίας της Δημοκρατίας, οι ο¬ 
ποίοι θα μονιμοποιηθούν βάσει των ανωτέρω σχετι¬ 
κών διατάξεων. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

- ♦ - 

Αριθ. ΔΥ13α/3751 (4) 

Έγριση εφημεριών γιατρών (Ν.Γ. Νοσοκομείο Φιλια- 
τών). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 88 του Ν. 2071/92 
και 24 του Ν. 1397/83. 

2. Τις αρ. ΔΥ13α/31700/11.1.96 {ΦΕΚ 33/87 
19.1.96) απόφασή μας περί εφημεριών γιατρών 
ΕΣΥ των Νοσοκομείων και την αντίστοιχη που 


αφορά στα Κ. Υγείας, αρ. ΔΥ13α/31701/11.1.96 
(ΦΕΚ 20/16.1.96/Β·}. 

3. Το αρ. Δ16/572/31.1.96 έγγραφο και την αρ. 
2/24.1.96 απόφαση του Ν.Γ. Νοσοκομείου - Κ. 
Υγείας Φιλιατών Ν. Θεσπρωτίας, αποφασίζουμε: 

Εγκρίνουμε κατ’ εξαίρεση των αποφάσεων του (2) 
σχετικού της παρούσας και επιπλέον αυτών που 
προβλέπουν, την πραγματοποίηση ενεργών εφημε¬ 
ριών από το Ιατρικό Προσωπικό κλάδου ΕΣΥ, ως 
εξής: 

α. Τέσσερις (4) ενεργοί εφημερίες για τους για¬ 
τρούς Παθολογικού και Αναισθησιολογικού Τμήμα¬ 
τος και δύο (2) για τους Οδοντιάτρους. 

β. Δύο (2) ενεργοί εφημερίες για τους γιατρούς 
των Κέντρων Υγείας Ηγουμενίτσας και Παραμυ- 
θιάς. 

Η παρούσα ισχύει για το χρονικό διάστημα από 
1.3.96 έως 31.12.96, προκαλεί δε δαπάνη στις 
υπάρχουσες πιστώσεις του προϋπολογισμού του εν 
λόγω Νοσοκομείου, ύψους 1.419.000 κατά μήνα. 

Κατά τα λοιπά ισχύουν οι αποφάσεις του (2) σχετι¬ 
κού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Απριλίου 1996 

ο ΥΠΟΥΡΓΟΙ 

ΑΝ. ΠΕΠΟΝΗΣ 

Αριθ. ΔΥ5Ο/3092 (5) 

Μεταφορά Ταμειακής Διαχείρισης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρίσεως Νομι¬ 
κών Προσώπων υπό της Τράπεζας της Ελλάδος». 

β) Του Α.Ν. 1611/50 «Περί καταθέσεων Ν.Π.Δ.Δ, 
και Ασφαλιστικών Ταμείων», όπως τροποποιήθηκε 
και συμπληρώθηκε με τα Ν.Δ. 2999/54 και 3856/ 
58. 

γ) Του Ν. 1907/17.10.90, άρθρο 13. 

2. Η αριθ. 38/17.12.90 εγκύκλιος της Τράπεζας 
της Ελλάδος και το αριθ. 53/4.3.91 έγγραφό της. 

3. Το αριθ. 955/96 έγγραφο του Νομαρχιακού Γ ε¬ 
νικού Νοσ/μείου Πρέβεζας με την αριθ. 3/15.2.96 
απόφαση συνεδρίασης του Δ.Σ. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Εγκρίνουμε τη μεταφορά της Ταμειακής Διαχείρι¬ 
σης του Νομαρχιακού Γενικού Νοσοκομείου Πρέβε¬ 
ζας από την Τράπεζα Πίστεως οτην Αγροτική Τρά¬ 
πεζα, υποκατάστημα Πρέβεζας, σύμφωνα με τις 
διατάξεις και τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα 

της Κυβερνήσεως. 

Αθήνα, 14 Μαρτίου 1996 

ο ΥΠΟΥΡΓΟΣ 

ΑΝ. ΠΕΠΟΝΗΣ 

Αριβ. ΥΠΠΟ/ΔΙΛΑΠ/Γ/1124/16916 (6) 

Χαρακτηριομός ως ιστορικού διατηρητέου Μνη¬ 
μείου, του κτιρίου επί των οδών Γεν. Κολοκο- 
τρώνη 56 κοι Μιρζέφοκυ, στου Φιλοπάππου, στην 
Αθήνα, ιδ. Συλλόγου Υπαλλήλων Ιονικής Τράπε¬ 
ζας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεΰθηκε στο ΦΕΚ 
137/Α/26.7.85. 

β) Του άρθρου 52 του Ν. 5351/1932 «Περί Αρ¬ 
χαιοτήτων», όπως αντικαταστάθηκε με το άρθρο 14 
και 17 του Ν.Δ. 216/1943 και τροποποιήθηκε με το 
άρθρο 32 παρ. 5 του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κα¬ 
τηγορίας οικοδομημάτων και έργων τέχνης μεταγε¬ 
νεστέρων του 1830». 

δ) Του Ν. 2039 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του 
ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/ 
11536/10.3.92 «Παράλληλη άσκηση αρμοδιοτήτων 
από τον Υπουργό Πολιτισμού και τους Προϊσταμέ¬ 
νους Υπήρεσιών του ίδιου Υπουργείου» (ΦΕΚ 210/ 
τ. Β724.3.92). 

3. Την ΥΠΠΟ/ΓΝΟΣ/49095/30.10.91 (ΕΚ 987/ 
Β’/28.11.91 υπουργική απόφαση «Μεταβίβαση αρ¬ 
μοδιοτήτων Υπουργού και δικαιώματος υπογραφής 
«Με εντολή Υπουργού» στους Γ εν. Γ ραμματεις, Γ εν. 
Δ/ντές και Προϊσταμένους των Δ/νσεων, Τμημάτων 
και Γραφείων της Κεντρικής Υπηρεσίας του 
ΥΠ.ΠΟ.-. 

4. Το Π.Δ. 161/26.4.84 (ΦΕΚ 54/Α730.4.84) 
«περί ανακατανομής αρμοδιοτήτων των Υπουργείων 
ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Τήν ομάφωνη γνωμοδότηση του Κεντρικού 
Συμβουλίου Νεωτ. Μνημείων με αριθμό 7/7.3.96, 
αποφασίζουμε: 

Χαρακτηρίζουμε ως ιστορικό διατηρητέο μνημείο, 
το κτίριο, επί των οδών Γεν. Κολοκοτρώνη 56 και 
Μιρζέφσκυ στου Φιλοπάππου, στην Αθήνα, ιδιοκτη¬ 
σίας Συλλόγου Υπαλλήλων Ιονικής Τράπεζας, διότι 
αποτελεί δείγμα της αναζήτησης και της έκφρασης 
στην σύνθεση νέων μορφών στις αρχές του 20ου αι¬ 
ώνα και είναι σημαντικό στη διαμόρφωση της φυσιο¬ 
γνωμίας των οδών στην περιοχή του Φιλοπάππου. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Μαρτίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΠΔ 7630 

Σύσταση αμιγούς κοινής Δημοτικο-Κοινοτικής επι¬ 
χείρησης του Δήμου της μαρτυρικής πόλης των 

Καλαβρύτων και της Κοινότητας Ανω Λουσών με 

την επωνυμία «Βαλβούση». 

Ο ΠΕΡ/ΚΟΣ ΔΙΕΥΘΥΝΤΗΣ Ν. ΑΧΑΊ'ΑΣ 
Έχοντας υπόψη: 

1. Τις διατάξεις του Ν, 3200/55 «Περί Διοικητικής 
Αποκέντρωσης». 

2. Τις όμοιες των άρθρων 277 έως και 284 τυ Π. 
Δ/τος 410/95 «Δημοτικός και Κοινοτικός Κώδι¬ 
κας». 

3. Τις αριθμ. 59/1996 και 9/1996 αποφάσεις του 
Διοικητικού Συμβουλίου της μαρτυρικής πόλης των 
Καλαβρύτων και του Κοινοτικού Συμβουλίου Ανω 
Λουσών αντίστοιχα περί συστάσεως αμιγούς κοινής 
Δημοτικο-Κοινοτικής επιχείρησης με την επωνυμία 
«Βαλβούση». 

4. Την οικονομοτεχνική μελέτη όπου συντάχθηκε 
τον Φεβρουάριο του τρέχοντος έτους και αξιολογή¬ 
θηκε με την από 26,3.1996 έκθεση της Διευθύν- 
σεως Περ/κής Ανάπτυξης της Περιφέρειας Δυτικής 
Ελλάδος. 

5. Τα λοιπά στοιχεία του φακέλλου, αποφασί¬ 
ζουμε: 

θεωρούμε ότι νόμιμα εκδόθηκαν οι αριθμ. 59/ 
1996 και 9/1996 αποφάσεις του Δημοτικού Συμ¬ 
βουλίου της μαρτυρικής πόλης των Καλαβρύτων και 
του Κοινοτικού Συμβουλίου Άνω Λουσών με τις 
οποίες συστήνουν αμιγή κοινή Δημοτικό-Κοινοτική 
επιχείρηση με τα παρακάτω στοιχεία: 

Επωνυμία: «ΒΑΛΒΟΥΣ1Α». 

Αμιγής κοινή Δημοτική - Κοινοτική Επιχείρηση του 
Δήμου της Μαρτυρικής Πόλης των Καλαβρύτων και 
της Κοινό^τας Άνω Λουσών. 

Έδρα: Δήμος Μαρτυρικής Πόλης των Καλαβρύ¬ 
των. 

Είδος της Επιχείρησης: Αμιγής κοινή Δημοτικο- 
Κοινοτική Επιχείρηση ως ίδιο Νομικό Πρόσωπο Ιδιω¬ 
τικού Δικαίου το οποίο διέπεται από τις διατάξεις 
των άρθρων 277 έως 285, 287 και 291 του Π. Δ/τος 
410/95 (ΦΕΚ Α231). 

Επίσης ισχύουν οι ακόλουθες διατάξεις: 

-Άρθρα 205-1212 του Ν. 1065/80 όπως τροπο¬ 
ποιήθηκαν και συμπληρώθηκαν με τα άρθρα 35-39, 
42 και 46 του Ν.1416/84. 

-1418/84 (ΦΕΚ 23Σ/24.2.84) «Δημόσια Έργα 
και Ρυθμίσεις Συναφών θεμάτων». 

-Δ. 171/87 (ΦΕΚ 84Α/2.6.87) «Όργανα που 
αποφασίζουν ή γνχΰμοδοτούν και ειδικές ρυθμίσεις 
σε θέματα έργων που εκτελούνται από τους Οργανι¬ 
σμούς Τοπικής Αυτοδιοίκησης (ΟΤΑ) και άλλες σχε¬ 
τικές διατάξεις. 

Σκοπός της Επιχείρησης: είναι η ορθολογική 
εκμετάλλευση και διαχείριση του λατομικού υλικού 
της περιοχής «Βαλβούσια» που βρίσκεται εντός των 
διοικητικών ορίων της Κοινότητας Ανω Λουσών, η 
προοπτική περιβαλλοντικής αποκατάστασης της 
περιοχής, η δημιουργία τουριστικών - αθλητικών 
εγκαταστάσεων μετά το πέρας της λατομικής δρα¬ 
στηριότητας και η παροχή κατασκευαστικών δυνα¬ 
τοτήτων με την κατασκευή, συντήρηση ή συμπλή¬ 
ρωση έργων των Ο.Τ.Α. που δημιουργούν την άνω 
Επιχείρηση. 

Αναλυτικά η δραστηριότητα της επιχείρησης θα 
αφορά τους παρακάτω τομείς: 

α) Λατομική εκμετάλλευση κοιτάσματος: 

θα γίνει εξόρυξη, με ορθολογική διαχείριση, του 
κοιτάσματος ισχυρά τεκτονισμένου ασβεστολίθου 
της περιοχής «Βαλβούσια». Η όλη διαχείριση θα γί¬ 
νεται σύμφωνα με τα αναφερόμενα στις σχετικές 
περιβαλλοντικές μελέτες του Δασαρχείου Καλα¬ 
βρύτων που έχει εγκριθεί από το Υ.ΠΕ.ΧΩ.ΔΕ. 
Αριθμ. Πρωτ. 14566/69/11.3.1998 κ.λπ. και θα 
προσαρμόζεται στις εκάστοτε ανάγκες της αγοράς 
(παραγωγή 3Α, θραύση κ.λπ.). Για το σκοπό αυτό, η 
επιχείρηση θα προχωρήσει στην προμήθεια και 
εγκατάσταση του σύγχρονου απαραίτητου εξοπλι¬ 
σμού που απαιτείται. 

Παράλληλα η Επιχείρηση μπορεί να δημιουργήσει 
λατομείο σε άλλη περιοχή της Επαρχίας Καλαβρύ¬ 
των με την τήρηση των νομίμων διαδικασιών. 

β) Περιβαλλοντική αποκατάσταση: 

Επειδή η αλόγιστη και ανεξέλεγκτη επέμβαση αμ- 
μοληψίας από διαφόρους «εργολάβους» έχει επιφέ¬ 
ρει τεράστιες περιβαλλοντικές πληγές, η Επιχεί¬ 
ρηση θα αποκαταστήσει και αυτά τα προβλήματα 
που ήδη υπάρχουν εφαρμόζοντας την π ιό πάνω ανα- 
φερόμενη ή άλλη «Μελέτη Περιβαλλοντικών Επι¬ 
πτώσεων και Αποκατάστασης Περιβάλλοντος». 

Για το σκοπό αυτό προβλέπεται στο Κεφάλαιο 
«Κέρδη της Επιχείρησης» ειδικό ποσοστό επί των 
καθαρών κερδών, το οποίο θα χρησιμοποιείται για 
την περιβαλλοντική αποκατάσταση της περιοχής. 

γ) Δημιουργία τουριστικών - αθλητικών εγκατα¬ 
στάσεων: 

Η Επχείρηση θα προχωρήσει στην κατασκευή 
εγκαταστάσεων, ορεινού Κάμπινγκ, γηπέδων ποδο¬ 
σφαίρου, μπάσκετ, βόλεϋ κ.λπ., οριοθέτηση και κα¬ 
τασκευή μονοπατιών περιπάτου στο ευρύτερο δά¬ 
σος, καθώς και διαμόρφωση δρόμων αντοχής και γε¬ 
νικότερα εγκαταστάσεων’που θα συνδυάζονται στη 
χρήση τους με το προβλεπόμενο να κατασκευασθεί 
«ΠΡΟΠΟΝΗΤΙΚΟ ΚΕΝΤΡΟ» του Δήμου Καλαβρύ¬ 
των. Επίσης θα αναπτυχθεί πρότυπο παραθεριστικό 


χωριό με τουριστικά ορεινά καταλύματα, αναψυκτή- 
ριο - εστιατόριο και άλλες βοηθητικές δραστηριότη¬ 
τες. 

Στις προοπτικές της Επιχείρησης εντάσσεται και 
η δημιουργία μικρού εκτροφείου αγρίων ενδημικών 
ειδών της περιοχής Χελμού, που απειλούνται με 
εξαφάνιση και γενικότερα εφαρμογή προγραμμάτων 
«αειφόρου αναπτύξεως» σχετικών με το περιβάλλον 
(εκπαιδευτικά προγράμματα, προγράμματα διατή¬ 
ρησης χλωρίδας και πανίδας κ.λπ.}. 

Η Επιχείρηση μπορεί να δραστηριοποιηθεί και 
στον εκπαιδευτικό τομέα για θέματα περιβάλλοντος 
και άλλα, με την δημιουργία κέντρου Επαγελματικής 
Κατάρτισης Νέων. 

δ) Κατασκευαστικός τομέας: 

Στον τομέα αυτών εντάσσονται δυνατότητες κα¬ 
τασκευαστικής λειτουργίας της Επιχείρησης είτε 
μέσα στα πλάισια των Δημοτικών έργων του Δήμου 
Καλαβρύτων και της Κοινότητας Ανω Λουσών είτε 
με συμμετοχή σε διαγωνισμούς έργων που δημο- 
πρατούν άλλοι φορείς π.χ. Ο.Τ.Α., Περιφέρεια Δυτ. 
Ελλάδος, Νομαρχιακή Αυτοδιοίκηση Αχαϊας, Συμ¬ 
βούλια Περιοχής κ.λπ. 

Ειδικότερα στις δραστηριότητες της Επιχείρησης 
εντάσσονται: 

1. Η κατασκευή και συντήρηση έργων του Δήμου 
Καλαβρύτων, της Κοινότητας Άνω Λουσών, καθώς 
και των Δημοτικών ή Κοινοτικών Επιχειρήσεών τους. 

2. Η κατασκευή και συντήρηση έργων σε άλλους 
Δήμους ή Κοινότητες του 12ου Συμβουλίου Περιο¬ 
χής. 

3. Η ανάληψη έργων οικιστικής ανάπλασης και 
ανάπτυξης, καθώς και έργων διαμόρφωσης κοινο¬ 
χρήστων χώρων του Δήμου Καλαβρύτων και της Κοι¬ 
νότητας Άνω Λουσών ή άλλων Δήμων και Κοινοτή¬ 
των των Συμβουλίων Περιοχής της Επαρχίας Καλα¬ 
βρύτων. 

4. Η εκπόνηση πάσης φύσεως μελετών που αφο¬ 
ρούν έργα των Ο.ΤΑ., των Δημοτικών και Κοινοτικών 
Επιχειρήσεων και των Συμβουλίων Περιοχής της 
Επαρχίας Καλαβρύτων. 

Η διάρκεια ζωής της Επιχείρησης είναι σαράντα 
(40) χρόνια από τη δημοσίευση της απόφασης αυτής 
στην εφημερίδα της Κυβερνήσεως. 

Διοίκηση: Η Επιχείρηση διοικείται από επταμελές 
(7) Διοικητικό Συμβούλιο, που τα μέλη του, καθώς 
και τέσσερα (4) αναπληρωματικά μέλη δύο αναπλη¬ 
ρωματικοί για τα μέλη που ορίζει ο Δήμος Καλαβρύ¬ 
των και δύο για τα μέλη που ορίζει η Κοινότητα Άνω 
Λουσών) ορίζονται από το Δημοτικό Συμβούλιο Κα¬ 
λαβρύτων και το Κοινοτικό Συμβούλιο Άνω Λουσών 
με τον ακόλουθο τρόπο. 

Το Δημοτικό Συμβούλιο Καλαβρύτων ορίζει τα 
τρία (3) από τα επτά (7) τακτικά μέλη του Δ.Σ. Από τα 
τρία (3) τακτικά ο ένας (1) ή οι δύο (2) είναι Δημοτι¬ 
κοί Σύμβουλοι και οι δύο (2) ή ο ένας (1) αντίστοιχα 
Δημότες ή κάτοικοι Καλαβρύτων που έχουν σχέση 

με τα αντικείμενο της Επιχείρησης. Με την ίδια από¬ 
φαση, ορίζονται ένας (1) Δημοτικός Σύμβουλος και 
ένας (1) Δημότης ή κάτοικος Καλαβρύτων ως ανα¬ 
πληρωματικοί των τακτικών μελών του Δ.Σ. που ορί¬ 
ζει ο Δήμος Καλαβρύτων. 

Το Κοινοτικό Συμβούλιο Ανω Λουσών ορίζει τέσ¬ 
σερα (4) τακτικό μέλη του Δ.Σ. Από τα τέσσερα (4) 
τακτικά οι δύο (2) ή τρείς (3) είναι ο Πρόεδρος της 
Κοινότητας και Κοινοτικοί Σύμβουλοι και αντίστοιχα 
οι δύο (2) ή ένας (1) είναι εκπρόσωποι τοπικών φο¬ 
ρέων ή Δημότες ή κάτοικοι της Κοινότητας Ανω 

Λουσών. ^ 

Με την ίδια απόφαση, ορίζονται ένας (1) κοινοτι¬ 
κός σύμβουλος και ένας δημότης κάτοικος της Κοι¬ 
νότητας Λουσών ως αναπληρωματικοί των μελών 
του Δ.Σ. που ορίζει το Κοινοτικό Συμβούλιο. 

Ο Πρόεδρος της Επιχείρησης ορίζεται από το Δη¬ 
μοτικό Συμβούλιο Καλαβρύτων και είναι πάντοτε ένα 
από τα τρία μέλη που ορίζει ο Δήμος Καλαβρύ- 

Η ανακοίνωση της σύνθεσης τόυ Διοικητικού Συμ¬ 
βουλίου γίνεται με κοινό έγγραφο του Δήμου της 
Μαρτυρικής Πόλης των Καλαβρύτων και της Κοινό¬ 
τητας Άνω Λουσών. 

Το Διοικητικό Συμβούλιο κατά την πρώτη συνε¬ 
δρίασή του ορίζει ως Αντιπρόεδρο ένα από τα μέλη 

^°Στα μέλη του Δ.Σ. της Επιχείρησης προστίθεται 
και ο εκπρόσωπος των εργαζομένων (χωρίς αλλαγή 
της συστατικής πράξεως) όταν η επιχείρηση απα¬ 
σχολεί περισσότερους από είκοσι (20) εργαζομέ¬ 
νους με σχέση εργασίας μεγαλύτερης του έτους. 

Μέλη του Δ.Σ. δεν μπορεί να είναι όσοι είναι με 
οποιαδήποτε μορφή εργολάβοι ή προμηθευτές της 
Επιχείρησης ή μέλη του Δ.Σ. ομοειδούς επιχείρησης 
ή ιδιοκτήτες ή μέτοχοι σε επιχειρήσεις με παρόμοια 

αντικείμενα δραστηριοτήτων. 

Σε ένα εκ των μελών του Δ.Σ. μπορούν να ανατε¬ 
θούν καθήκοντα Διευθύνοντος Συμβούλου της Επι¬ 
χείρησης με απόφαση του Δ.Σ. της Επιχείρησης, 
στην οποία επίσης καθορίζεται το ύψος των αποδο¬ 
χών του. ^ . X Α 

Η απόφαση αυτή πρέπει να εγκριθει από το αρμό¬ 
διό για την έγκριση των αποφάσεων διακοινοτικό όρ¬ 
γανο. 

Περιουσιακά στοιχεία της Επιχείρησης: 

Η Κοινότητα Άνω Λουσών μεταβιβάζει ανέκλητα 
κάθε δικαίωμά της που έχει, είτε έχει αποκτήσει επί 
της προαναφερόμενης περιοχής λατομικής εκμε¬ 
τάλλευσης «Βαλβούσια» τα οποία προέκυιμαν στην 
εξέλιξη της υποθέσεως μέχρι σήμερα. 

Επίσης μεταβιβάζει κάθε δικαίωμα χρήσεως και 
εκμεταλλεύσεως που της έχει παραχωρηθεί επί της 
εκτάσεως αναπτύξεως της λατομικής δραστηριότη¬ 
τας «Βαλβούσια». 

Αρχικά Κεφάλαια: , . 

Ο Δήμος της Μαρτυρικής Πόλης των Καλαβρύτων 

διαθέτει στην επιχείρηση σαν αρχικό κεφάλαιο το 

ποσό των 2.000.000 δρχ. 


Έχει εγγράφει ισόποση πίστωση στον Κ.Α. 65/ 

161.9α του προϋπολογισμού του Δήμου για το έτος 
1996. 

Η Κοινότητα Άνω Λουσών διαθέτει στην επιχεί¬ 
ρηση σαν αρχικό κεφάλαιο το ποσό του 2.000.000 

*^Έχει εγγράφει ισόποση πίστωση σε Κ.Α. 65/ 

161.9α του προυϊτολογισμού της Κοινότητας για το 
έτος 1996. 

Οι πόροι της Επιχείρησης θα προέρχονται: 
α) Στο πρώτο στάδιο της λειτουργίας της που θα 
σχετίζεται κυρίως με τη λατομική δραστηριότητα και 

περιβαλλοντική αποκατάσταση. 

1. Τα έσοδα από τις πωλήσεις του υλίκου εξόρυ- 

ζήζ· 

2. Τα έσοδα από την κατασκευαστική δραστηριό¬ 
τητα. .. - 

3. Τα έσοδα από τις κάθε είδους μελέτες που θα 

εκπονεί για λογαριασμό τρίτων. 

4. Από επιχορηγήσεις για εφαρμογή εθνικών ή ευ¬ 
ρωπαϊκών προγραμμάτων εκπαίδευσης, ανάπτυξης 
Κ λ Γϊ. 

5. Από δάνεια, δωρεές, κληροδοτήματα και κλη¬ 
ρονομιές και από κάθε άλλη πηγή. 

β) Στο δεύτερη στάδιο μετά την ολοκλήρωση της 
λατομικής εκμετάλλευσης και την ανάπτυξη των 
τουριστικο-αθλητικών δραστηριοτήτων, επιπλέον 
πόροι της Επιχείρησης θα προέρχονται και από: 

1. Την επιχειρηματιιά^ εκμετάλλευση των αναψυ- 

κτηρίων, εστιατορίων κ.λ.π., εγκαταστάσεων παρο¬ 
χής υπηρεσιών. , 

2. Την ενοικίαση των αθλητικών εγκαταστά¬ 
σεων. 

Η Επιχείρηση διαλύεται: 

α) Με όμοιες αποφάσεις του Δημοτικού Συμβου¬ 
λίου Καλαβρύτων και του Κοινοτικού Συμβουλίου 
Άνω Λουσών, με την απόλυτη πλειοψηφία των με¬ 
λών τους και απόφαση του Περιφερειακού Διευθυ- 

Όταν λήξει η διάρκειά της χωρίς καμία παρά¬ 
ταση, και 

γ) Σε περίπτωση πτώχευσης της Επιχείρησης. 
Εκκαθάριση: Τη διάλυση της Επιχείρησης ακο¬ 
λουθεί η εκκαθάριση. Εκτός από την περίπτωση της 
πτώχευσης, η εκκαθάριση γίνεται από εκκαθαρι- 
στές που ορίζονται από το Διαδημοτικό Οργανο. 
Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της 
Επιχείρησης. Το υπόλοιπο περιέχεται εξ ημισείας 
στο Δήμο και εξ ημισείας στην Κοινότητα. 

Κατανομή κερδών: Τα καθαρά κέρδη που θα προ¬ 
κύπτουν από την διαχείριση μετά την αφαίρεση των 
αποσβέσεων και τη δημιουργία του απαραίτητου 
αποθεματικού, θα διατίθενται ως εξής: 

Ποσοστό 10% των καθαρών κερδών της λατομι¬ 
κής εκμετάλλευσης, θα διατίθεται ή θα αποταμιεύε¬ 
ται σε ειδικό λογαριασμό και θα αποσκοπεί στη χρη¬ 
ματοδότηση των έργων περιβαλλοντικής αποκατά- 

στάσης που απαιτούνται για την επούλωση των τε¬ 
ράστιων περιβαλλοντικών προβλημάτων που ήδη 
υπάρχουν στην περιοχή. 

Εκ των υπολοίπων καθαρών κερδών με αποφά¬ 
σεις του Δ.Σ. της Επιχείρησης θα καθορίζεται το 
ποσό που απαιτείται κάθε φορά για την αναπτυξιακή 
πορεία και υλοποίηση των σκοπών της Επιχείρησης 
καθώς και για τη δημιουργία του απαραίτητου απο- 
θεματικού, το δε υπόλοιπο θα αποδίδεται εξ ημι- 
σείας στους ιδρυτές Ο.Τ.Α. για την εκτέλεση κοινω¬ 
φελών έργων. 

Διαδημοτικά Όργανο: Το Δημοτικό Συμβούλιο 
Καλαβρύτων και το Κοινοτικό Συμβούλιο Ανω Λου- 
σών με όμοιες αποφάσεις τους συγκροτούν Διαδη¬ 
μοτικό Όργανο σύμφωνα με το άρθρο 285 του Π.Δ. 
410/95, το οποίο θα ασκεί όσες από τις αρμοδιότη¬ 
τες των άρθρων 277-2185, 287 και 291 του Π. Δ/ 
τος 410/95 (ΦΕΚ Α’ 231) ασκούν τα Δημοτικά Συμ¬ 
βούλια (π.χ. έγκριση προϋπολογισμού, έγκριση απο¬ 
λογισμού, έλεγχος νομιμότητας αποφάσεων) στις 
αμιγείς Δημοτικές Επιχειρήσεις. 

Την ευθύνη σύγκλησης του οργάνου για λήψη 
[ΜΙ ] αποφάσεων έχει ο Δήμαρχος ή ο Αντιδήμαρχος 
Καλαβρύτων, ο οποίος θα είναι και Πρόεδρός του. Ο 
τρόπος ειδοποίησης των μελών του Διαδημοτικού 
Οργάνου είναι όμοιος διαδικαστικά με αυτόν της 
πρόσκλησης Δημοτικού ή Κοινοτικού Συμβουλίου. 

Από την απόφαση αυτή δημιουργείται δαπάνη σε 
βάρος των οικείων κωδικών αριθμών του προϋπολο¬ 
γισμού έτους 1996 του Δήμου της μαρτυρικής Πό¬ 
λης των Καλαβρύτων, και της Κοινότητας Ανω Λου- 
σών, ύψους 2.000.000 αντίστοιχα για το έτος 1996. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 4 Απριλίου 1996 
Ο Περιφ/κός Δ/ντής 
ΒΑΣ. ΜΑΝΩΛΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 195/Β/22.3.1996, που δημοσιεύθηκε 
το θέμα «Κήρυξη ως ιστορικού διατηρητέου μνη¬ 
μείου του I. Ν. Αγίου Αθανασίου Άνω Παρακαλάμου 
Νομού Ιωαννίνων», αντί του εσφαλμένου «...και στα 
έτη 1950-1951 ανυψώθηκε...», τίθεται το ορθό «... 
και στα έτη 1550 - 1551 ανυψώθηκε ...», 

(Από το Υπουργείο Πολιτισμού) 

- 4 - 

(9) 

Στην 3131.1/20/95/17.11.1995 απόφαση ΥΕΝ, 
με την οποία εγκρίθηκε ο Γενικός Κανονισμός Λι¬ 
μένα με αριθμό 10 «Για τις καταδυτικές εργασίες» 
που δημοσιεύτηκε στο ΦΕΚ 978/28.11.1995 (τ.Β’) 
γίνονται οι εξής διορθώσεις: 

α) ΣΤη σελίδα 12611 στην πρώτη στήλη: Στον πέ¬ 
μπτο στίχο του άρθρου Μόνου αντί της εσφαλμένης 
χρονολογίας «1946» τίθεται η ορθή «1948». 

β) Στη σελίδα 12611 στην πρώτη στήλη: Στον εν¬ 
δέκατο στίχο του άρθρου Μόνου αντί του εσφαλμέ¬ 
νου «Ν.Δ. 187/72» τίθεται το ορθό «Ν.Δ. 187/ 
73». 

γ) Στη σελίδα 12611 στην πρώτη στήλη: Στον δέ¬ 
κατο έκτο στίχο του άρθρου Μόνου αντί του εσφαλ¬ 
μένου «αρμοδιότητος» τίθεται το ορθό «αρμοδιοτή¬ 
των». 

δ) Στη σελίδα 12615 στη δεύτερη στήλη: Στον 
πρώτο στίχο του εδαφίου (β) της παραγράφου (5) 
του άρθρου (10) αντί της εσφαλμένης λέξης «υφα- 
λοχρωματισμών» τίθεται η ορθή λέξη «υφαλοκαθα- 
ρισμών». 

ε) Στη σελίδα 12616 στην πρώτη στήλη: Στην 
αρχή του δέκατου τρίτου στίχου τίθεται «στ)». 

στ) Στη σελίδα 12616 στη δεύτερη στήλη: Στον 
ένατο και δέκατο στίχο, οι λέξεις «μεταφοράς και 
κατανάλωσης εκρηκτικών υλών» τίθεται εντός κομ¬ 
μάτων. 

(Από το ΥΕΝ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 ^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμοϋ 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληρίχρορίες δημοσιευμύτων Α.Ε,-Ε.Π.Ε. 522^61 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 52481Μ 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 

Νικήτα 6-8 Τ.Κ. 185 31 

ΠΑΤΡΑ (061) 27 249 

ΚορΙνβου 327 Τ.Κ, 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22^7 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ ~ Μέχρι 16 σελίδες 100 δρχ. . „ χ, , . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβοέλιδο ή μέρος ουτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι. Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ’ (Απαλλστριώσεις. πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30,000 δρχ. 

50.000 . 

10.000 » 

50.000 . 

25.000 » 

10,000 · 

5.000 ► 

10.000 » 

3.000 . 

150.000 » 

10.000 . 

1.500 δρχ. 

2.500 » 

500 . 

2.500 . 

1.250 . 

500 » 

250 . 

500 . 

150 » 

7.500 · 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120,000 » 

6.000 . 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναψερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠ ΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 ^ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






